title: Deċiżjoni tal-Kunsill 2012/698/PESK tat- 13 ta’ Novembru 2012 dwar l-istabbiliment ta' maħżen għal missjonijiet ta' maniġġar ta' kriżijiet ċivili

text:
               14.11.2012

               MT

               Il-Ġurnal Uffiċjali tal-Unjoni Ewropea

               L 314/25

         DEĊIŻJONI TAL-KUNSILL 2012/698/PESK
   tat-13 ta’ Novembru 2012
   dwar l-istabbiliment ta' maħżen għal missjonijiet ta' maniġġar ta' kriżijiet ċivili
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u, b'mod partikolari l-Artikolu 26, l-Artikolu 42(4) u l-Artikolu 43(2) tiegħu,
   Billi:

               (1)

               F'Diċembru 2004, il-Kunsill approva l-Objettiv Primarju Ċivili (“CHG”) 2008, fejn stqarr li l-UE għandha tkun tista' tieħu d-deċiżjoni li tvara missjoni fi żmien ħamest ijiem mill-approvazzjoni mill-Kunsill tal-Kunċett ta' Maniġġar ta' Kriżi u li l-kapaċitajiet ċivili speċifiċi tal-Politika Ewropea ta' Sigurtà u Difiża (“PESD”) għandhom ikunu jistgħu jiġu skjerati fi żmien 30 jum mid-deċiżjoni li tiġi mnedija l-missjoni.

               (2)

               Mal-approvazzjoni tas-CHG 2008, ingħata aktar impetu politiku biex jiġi indirizzat l-iskjerament ċivili rapidu bl-adozzjoni mill-Kunsill tas-CHG 2010 f'Novembru 2007 u bid-Dikjarazzjoni tiegħu dwar it-tisħiħ tal-kapaċitajiet, approvat mill-Kunsill Ewropew f'Diċembru 2008.

               (3)

               Sabiex tiġi żgurata l-kapaċità għall-iskjerament rapidu b'mod sostenibbli u kosteffiċjenti, huwa meħtieġ li jiġi stabbilit maħżen għal missjonijiet ta' maniġġar ta' kriżijiet ċivili. Permezz ta' studju ġiet ikkonfermata l-fattibbiltà tal-ħżin bl-użu ta' maħżen bħala għodda effikaċi għall-istabbiliment ta' mezzi ta' skjerament rapidu ta' assi fiżiċi meħtieġa minn missjonijiet ta' maniġġar ta' kriżijiet ċivili.

               (4)

               F'Jannar tal-2010, instabet soluzzjoni temporanja għall-ħażna ta' assi meħtieġa għal missjonijiet ta' maniġġar ta' kriżijiet ċivili permezz tal-ħażna ta' tagħmir żejjed fil-bini tal-Missjoni tal-Pulizija tal-Unjoni Ewropea fil-Bosnja u Ħerzegovina. Bħalissa qed jinħażnu wkoll f'dak il-bini assi li jippermettu li 200 membru tal-persunal jiġu skjerati f'missjoni ġdida. Madankollu, minħabba n-natura temporanja ta' dan l-arranġament, jeħtieġ li tinstab soluzzjoni fit-tul.

               (5)

               F'konformità mal-katina ta' kmand f'missjonijiet ta' maniġġar ta' kriżijiet ċivili, il-Kmandant Ċivili tal-Operazzjoni, f'kooperazzjoni mal-Kummissjoni, jeħtieġ li jkun jista' jiżgura li l-ħtiġijiet tal-iskjerament rapidu u r-rekwiżiti operattivi tal-missjonijiet ta' maniġġar ta' kriżijiet ċivili jkunu sodisfatti.

               (6)

               Għal dak il-għan, fil-Konklużjonijiet tiegħu tas-17 ta' Novembru 2009, il-Kunsill enfasizza li kapaċità permanenti għall-ħażna ta' materjal strateġiku ġdid u eżistenti hija riżorsa vitali sabiex jiġi żgurat l-iskjerament rapidu ta' tagħmir għal missjonijiet ġodda u eżistenti, kif ukoll sabiex tkun żgurata amministrazzjoni finanzjarja tajba. Tali maħżen għandu jiġi stabbilit permezz ta' proċedura tal-akkwisti li tirriżulta f'kuntratt bejn il-Kummissjoni u l-operatur tal-maħżen. Il-Kummissjoni ħejjiet termini ta' referenza adegwati għall-proċedura tal-akkwisti, f'kooperazzjoni mas-Servizz Ewropew għall-Azzjoni Esterna (“SEAE”),

         ADOTTA DIN ID-DEĊIŻJONI:
   Artikolu 1
   Objettivi
   1.   Għall-finijiet li jiġi żgurat l-iskjerament rapidu ta' tagħmir għal missjonijiet eżistenti u futuri ta' maniġġar ta' kriżijiet ċivili, l-Unjoni għandha ssaħħaħ il-kapaċitajiet tagħha, b'mod partikolari billi tfittex li tiżgura aċċess rapidu u kontinwu għal assi essenzjali.
   2.   Għal dak il-għan, l-Unjoni għandha tieħu l-miżuri adegwati sabiex ittejjeb l-iskjerament u l-funzjonament tal-missjonijiet attwali u futuri tagħha ta' maniġġar ta' kriżijiet ċivili permezz tal-istabbiliment ta' maħżen li jkollu l-kapaċità li jaħżen tagħmir ġdid u użat għal dawn il-missjonijiet.
   Artikolu 2
   Stabbiliment ta' maħżen
   1.   Għall-finijiet indikati fl-Artikolu 1, għandu jiġi stabbilit maħżen. Dan għandu jinsab fi Stat Membru u għandu jopera skont il-kuntratt u t-termini ta' referenza msemmijin fil-paragrafu 2.
   2.   Il-Kummissjoni għandha tikkonkludi kuntratt, li jinkludi termini ta' referenza, ma' operatur ta' maħżen li għandu jintgħażel skont il-proċeduri applikabbli tal-akkwisti u f'kooperazzjoni mill-qrib mas-SEAE.
   Artikolu 3
   Implimentazzjoni
   1.   Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (“ir-Rappreżentant Għoli”) għandu jkun responsabbli għall-implimentazzjoni ta' din id-Deċiżjoni.
   2.   Għandu jintlaħaq qbil bejn il-Kummissjoni u l-Kmandant Ċivili tal-Operazzjoni dwar l-arranġamenti ddettaljati, inklużi t-termini ta' referenza għall-maħżen, għall-implimentazzjoni ta' din id-Deċiżjoni. Dawn l-arranġamenti għandhom ikunu mingħajr preġudizzju għar-rwoli rispettivi tal-Kummissjoni u tal-Kmandant Ċivili tal-Operazzjoni f'missjonijiet ta' maniġġar ta' kriżijiet ċivili. B'mod partikolari, il-Kmandant Ċivili tal-Operazzjoni għandu jkollu aċċess għall-maħżen għall-eżerċizzju ta' sorveljanza teknika u operattiva sabiex jiżgura l-kapaċità ta' skjerament u l-funzjonament korrett ta' missjonijiet ta' maniġġar ta' kriżijiet ċivili. Il-Kmandant Ċivili tal-Operazzjoni għandu wkoll jevalwa l-adegwatezza teknika ta' assi użati għall-ħażna u l-użu futur, u jinforma dwar il-ħtieġa li l-ħażniet jiġu aġġornati u mġedda.
   Artikolu 4
   Arranġamenti finanzjarji
   1.   L-ammont ta' referenza finanzjarja għall-implimentazzjoni ta' din id-Deċiżjoni għad-durata tal-kuntratt imsemmi fl-Artikolu 2(2) għandu jkun EUR 4 312 234.
   2.   In-nefqa ffinanzjata bl-ammont imsemmi fil-paragrafu 1 għandha tiġi amministrata skont il-proċeduri u r-regoli applikabbli għall-baġit ġenerali tal-Unjoni, inkluż il-prinċipju ta' amministrazzjoni finanzjarja tajba.
   Artikolu 5
   Rappurtar
   1.   Ir-Rappreżentant Għoli għandu jirrapporta lill-Kunsill dwar l-implimentazzjoni ta' din id-Deċiżjoni darbtejn fis-sena.
   2.   Il-Kummissjoni għandha tipprovdi informazzjoni lill-Kunsill dwar l-aspetti finanzjarji tal-funzjonament tal-maħżen.
   Artikolu 6
   Reviżjoni
   Din id-Deċiżjoni għandha tiġi riveduta sal-aħħar tal-2014. Din ir-reviżjoni għandha tevalwa l-utilità, l-effikaċja u l-kosteffiċjenza tal-maħżen fil-kuntest ta' mekkaniżmi oħra għall-ġestjoni ta' assi għal operazzjonijiet ta' maniġġar ta' kriżijiet ċivili.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-13 ta’ Novembru 2012.

            Għall-Kunsill

            Il-President

         V. SHIARLY


title: 2014/410/UE: Deċiżjoni tal-Kunsill tal- 24 ta' Ġunju 2014 dwar it-tnedija ta' skambju awtomatizzat ta' data fir-rigward ta' data dwar id-DNA fil-Belġju

text:
               28.6.2014

               MT

               Il-Ġurnal Uffiċjali tal-Unjoni Ewropea

               L 190/80

         DEĊIŻJONI TAL-KUNSILL
   tal-24 ta' Ġunju 2014
   dwar it-tnedija ta' skambju awtomatizzat ta' data fir-rigward ta' data dwar id-DNA fil-Belġju

      (2014/410/UE)

   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-kooperazzjoni trans-konfinali, b'mod partikolari fil-ġlieda kontra t-terroriżmu u l-kriminalità transkonfinali (1),b'mod partikolari l-Artikolu 2(3) u l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI (2), b'mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Taħt il-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, korpi, uffiċċji u aġenziji tal-Unjoni adottati qabel id-dħul fis-seħħ tat-Trattat ta' Lisbona huma ppreservati sakemm dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Konsegwentement, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta' dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbazi ta' rapport ta' evalwazzjoni bbażat fuq kwestjonarju. Fir-rigward tal-iskambju awtomatizzat ta' data f'konformità mal-Kapitolu 2 tad-Deċiżjoni 2008/615/ĠAI, ir-rapport ta' evalwazzjoni għandu jiġi bbażat fuq żjara ta' evalwazzjoni u prova pilota.

               (4)

               Il-Belġju informa lis-Segretarjat Ġenerali tal-Kunsill dwar il-fajls nazzjonali tal-analiżi tad-DNA li għalihom japplikaw l-Artikoli 2 sa 6 tad-Deċiżjoni 2008/615/ĠAI u l-kondizzjonijiet għal tiftix awtomatizzat kif imsemmi fl-Artikolu 3(1) ta' dik id-Deċiżjoni f'konformità mal-Artikolu 36(2) ta' dik id-Deċiżjoni.

               (5)

               F'konformità mal-Kapitolu 4, il-punt 1.1 tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta' Ħidma rilevanti tal-Kunsill jikkonċerna kull wieħed mill-iskambji awtomatizzati ta' data u għandu jitwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta' data.

               (6)

               Il-Belġju lesta l-kwestjonarju dwar il-protezzjoni tad-data u l-kwestjonarju dwar l-iskambju tad-data dwar id-DNA.

               (7)

               Saret b'suċċess prova pilota mill-Belġju mal-Pajjiżi l-Baxxi.

               (8)

               Saret żjara ta' evalwazzjoni fil-Belġju u sar rapport dwar iż-żjara ta' evalwazzjoni mill-iskwadra ta' evalwazzjoni Olandiża u ntbagħat lill-Grupp ta' Ħidma rilevanti tal-Kunsill.

               (9)

               Ġie ppreżentat lill-Kunsill rapport ta' evalwazzjoni ġenerali, li jagħti sintesi tar-riżultati tal-kwestjonarju, taż-żjara ta' evalwazzjoni u tal-prova pilota fir-rigward tal-iskambju tad-data dwar id-DNA,

         ADOTTA DIN ID-DEĊIŻJONI:
   Artikolu 1
   Għall-finijiet ta' tiftix u paragunar awtomatizzati tad-data dwar id-DNA, il-Belġju implimenta b'mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hu intitolat li jirċievi u jipprovdi data personali taħt l-Artikoli 3 u 4 ta' dik id-Deċiżjoni mill-jum tad-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-24 ta' Ġunju 2014.

            Għall-Kunsill

            Il-President

         E. VENIZELOS

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: Deċiżjoni tal-Kunsill tad- 29 ta’ Marzu 2010 li taħtar il-membri Griegi u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol

text:
               12.5.2010

               MT

               Il-Ġurnal Uffiċjali tal-Unjoni Ewropea

               C 123/1

         DEĊIŻJONI TAL-KUNSILL
   tad-29 ta’ Marzu 2010
   li taħtar il-membri Griegi u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol
   2010/C 123/01
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2003/C 218/01 tat-22 ta’ Lulju 2003 li tistabbilixxi Kumitat ta' Konsulenza dwar is-Sigurtà u s-Saħħa fuq il-Post tax-Xogħol, (1) u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               fid-Deċiżjoni tiegħu tas-16 ta' Frar 2010 (2), il-Kunsill ħatar il-membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu mill-1 ta' Marzu 2010 sat-28 ta' Frar 2013, ħlief għal ċerti membri u membri supplenti, inklużi l-membri Griegi u membri supplenti għall-kategoriji tal-organizzazzjonijiet ta' min iħaddem;

               (2)

               il-Gvern Grieg ippropona l-kandidati għall-positijiet li għandhom jimtlew;

         IDDEĊIEDA:
   Artikolu uniku
   Dawn li ġejjin huma maħtura membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu li jiskadi fit-28 ta' Frar 2013:
   I.   RAPPREŻENTANTI TA’ ORGANIZZAZZJONIJIET TA' MIN IĦADDEM

               Membru

               Membri Supplenti

               Is-Sinjur Pavlos KYRIAKOGGONAS

               Is-Sinjura Natassa AVLONITOU
               Is-Sur Christos KAVALOPOULOS

      Magħmul fi Brussell, id-29 ta’ Marzu 2010.

            Għall-Kunsill

            Il-President

         E. ESPINOSA

      (1)  ĠU C 218, 13.9.2003, p. 1.

      (2)  ĠU L 45, 22.2.2010, p. 5.


title: 2011/539/PESK: Deċiżjoni tal-Kumitat Politiku u ta’ Sigurtà EUMM Georgia/2/2011 tal- 14 ta’ Settembru 2011 li testendi l-mandat tal-Kap tal-Missjoni ta’ Monitoraġġ tal-Unjoni Ewropea fil-Ġeorġja, EUMM Georgia

text:
               15.9.2011

               MT

               Il-Ġurnal Uffiċjali tal-Unjoni Ewropea

               L 238/32

         DEĊIŻJONI TAL-KUMITAT POLITIKU U TA’ SIGURTÀ EUMM GEORGIA/2/2011
   tal-14 ta’ Settembru 2011
   li testendi l-mandat tal-Kap tal-Missjoni ta’ Monitoraġġ tal-Unjoni Ewropea fil-Ġeorġja, EUMM Georgia
   (2011/539/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/736/PESK tal-15 ta’ Settembru 2008 dwar il-Missjoni ta’ Monitoraġġ tal-Unjoni Ewropea fil-Ġeorġja, EUMM Georgia (1), u b’mod partikolari l-Artikolu 10(1) tagħha,
   Billi:

               (1)

               Fil-15 ta’ Settembru 2008, il-Kunsill adotta l-Azzjoni Konġunta 2008/736/PESK li stabbilixxiet il-Missjoni ta’ Monitoraġġ tal-Unjoni Ewropea fil-Ġeorġja, EUMM Georgia (“EUMM Georgia”).

               (2)

               Fl-1 ta’ Lulju 2011, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, il-Kumitat Politiku u ta’ Sigurtà (“KPS”) adotta d-Deċiżjoni EUMM/1/2011 (2) li taħtar lis-Sur Andrzej TYSZKIEWICZ bħala l-Kap tal-Missjoni tal-EUMM Georgia sal-14 ta’ Settembru 2011.

               (3)

               Skont l-Artikolu 10(1) tad-Deċiżjoni tal-Kunsill 2010/452/PESK (3), il-KPS hu awtorizzat, f’konformità mal-Artikolu 38 tat-Trattat, biex jieħu d-deċiżjonijiet rilevanti għall-fini li jeżerċita kontroll politiku u d-direzzjoni strateġika ta’ EUMM Georgia, inkluża d-deċiżjoni li jaħtar Kap tal-Missjoni,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Andrzej TYSZKIEWICZ bħala Kap tal-Missjoni ta’ Monitoraġġ tal-Unjoni Ewropea fil-Ġeorġja, EUMM Georgia, huwa b’dan estiż sal-14 ta’ Settembru 2012.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-14 ta’ Settembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 248, 17.9.2008, p. 26.

      (2)  ĠU L 175, 2.7.2011, p. 27.

      (3)  ĠU L 213, 13.8.2010, p. 43.


title: 2010/673/UE: Deċiżjoni tal-Bank Ċentrali Ewropew tat- 2 ta’ Novembru 2010 li temenda d-Deċiżjoni BĊE/2007/7 dwar it-termini u l-kundizzjonijiet tat-TARGET2-BĊE (BĊE/2010/19)

text:
                  6.11.2010

                  MT

                  Il-Ġurnal Uffiċjali tal-Unjoni Ewropea

                  L 290/53

            DEĊIŻJONI TAL-BANK ĊENTRALI EWROPEW
      tat-2 ta’ Novembru 2010
      li temenda d-Deċiżjoni BĊE/2007/7 dwar it-termini u l-kundizzjonijiet tat-TARGET2-BĊE
      (BĊE/2010/19)
      (2010/673/UE)
      IL-BORD EŻEKUTTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 127(2) tiegħu,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u partikolarment l-Artikolu 11.6 u l-Artikoli 17, 22 u 23 tiegħu,
      Wara li kkunsidra l-Linja ta’ Gwida BĊE/2007/2 tas-26 ta’ April 2007 dwar sistema Trans-European Automated Real-time Gross settlement Express Transfer (TARGET2) (1),
      Wara li kkunsidra d-Deċiżioni BĊE/2007/7 tal-24 ta’ Lulju 2007 dwar it-termini u l-kundizzjonijiet tat-TARGET2-BĊE (2),
      Billi:

                  (1)

                  Fil-15 ta’ Settembru 2010, il-Kunsill Governattiv tal-Bank Ċentrali Ewropew (BĊE) adotta l-Linja ta’ Gwida BĊE/2010/12 li temenda l-Linja ta’ Gwida BĊE/2007/2 dwar sistema Trans-European Automated Real-time Gross settlement Express Transfer (TARGET2) (3), inter alia, (a) biex jieħu kont tal-aġġornamenti għal TARGET2 verżjoni 4.0, partikolarment sabiex parteċipanti jitħallew ikollhom aċċess għal kont PM wieħed jew aktar permezz ta’ aċċess ibbażat fuq l-Internet; u (b) biex jirrifletti numru ta’ bidliet tekniċi wara d-dħul fis-seħħ tat-Trattat dwar il-Funzjonament tal-Unjoni Ewropea u jiġu ċċarati xi kwistjonijiet.

                  (2)

                  Huwa meħtieġ li jsiru emendi ta’ konformità lil Deċiżjoni BĊE/2007/7, sabiex jiġu implimentati uħud mill-elementi tal-Linja ta’ Gwida BĊE/2010/12 fit-termini u l-kundizzjonijiet tat-TARGET2-BĊE,

            ADOTTA DIN ID-DEĊIŻJONI:
      Artikolu 1
      Emenda tat-termini u l-kundizzjonijiet tat-TARGET2-BĊE
      L-Anness tad-Deċiżjoni BĊE2007/7 li fih it-termini u l-kundizzjonijiet tat-TARGET2-BĊE għandu jiġi emendat skont l-Anness ta’ din id-Deċiżjoni.
      Artikolu 2
      Dħul fis-seħħ
      Din id-Deċiżjoni għandha tidħol fis-seħħ fil-jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

         Magħmul fi Frankfurt am Main, it-2 ta’ Novembru 2010.

               Il-President tal-BĊE

            Jean-Claude TRICHET

         (1)  ĠU L 237, 8.9.2007, p. 1.

         (2)  ĠU L 237, 8.9.2007, p. 71.

         (3)  ĠU L 261, 5.10.2010, p. 6.

         ANNESS
         It-termini u l-kundizzjonijiet tat-TARGET2-BĊE għandhom jiġu emendati kif ġej:

                     1.

                     L-Artikolu 1 huwa emendat kif ġej:

                                 (a)

                                 Id-definizzjonijiet li ġejjin huma mibdulin:

                                             “—

                                             ‘addressable BIC holder’ means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,”

                                             “—

                                             ‘credit institution’ means either: (a) a credit institution within the meaning of §1 (1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,”

                                             “—

                                             ‘public sector body’ means an entity within the ‘public sector’, the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty (*);

                                    (*)  OJ L 332, 31.12.1993, p. 1.”"

                                 (b)

                                             “—

                                             ‘Bank Identifier Code (BIC)’ means a code as defined by ISO Standard No 9362,”

                                       is replaced by the following:

                                             “—

                                             ‘Business Identifier Code (BIC)’ means a code as defined by ISO Standard No 9362”;

                                 (c)

                                 Fid-definizzjoni ta’ “technical malfunction of TARGET2”, il-punt huwa sostitwit minn virgola.

                                 (d)

                                 Id-definizzjoni li ġejja hija miżjuda:

                                             “—

                                             ‘User Detailed Functional Specifications (UDFS)’ means the most up-to-date version of the UDFS, which is the technical documentation that details how a participant interacts with TARGET2.”.

                     2.

                     L-Artikolu 28(2) huwa emendat kif ġej:

                                 (a)

                                 F’punt (d) il-kliem “and/or” huma mħassra u huma miżjudin ma’ punt (e).

                                 (b)

                                 Il-punt (f) li ġej huwa miżjud:

                                             “(f)

                                             the ECB suspends or terminates the participant’s access to intraday credit pursuant to paragraph 12 of Annex III to Guideline ECB/2007/2.”.

                     3.

                     Fl-Artikolu 32(2), il-kelma “Community” tinbidel bil-kelma “Union”.

                     4.

                     L-Artikolu 33(1) huwa mibdul b’li ġej:
                     “1.   Participants shall be deemed to be aware of, and shall comply with, all obligations on them relating to legislation on data protection, prevention of money laundering, the financing of terrorism, proliferation-sensitive nuclear activities and the development of nuclear weapons delivery systems, in particular in terms of implementing appropriate measures concerning any payments debited or credited on their PM accounts. Participants shall also acquaint themselves with the network service provider’s data retrieval policy prior to entering into the contractual relationship with the network service provider.”.

                     5.

                     Fl-Artikolu 34(1), il-kelma “SWIFT” hija mibdula bil-kelma “BIC”.

                     6.

                     L-Artikolu 38(2) huwa mibdul b’li ġej:
                     “2.   Without prejudice to the competence of the Court of Justice of the European Union, any dispute arising from a matter relating to the relationship referred to in paragraph 1 falls under the exclusive competence of the courts of Frankfurt am Main”.

                     7.

                     F’Appendiċi I, l-aħħar tliet ringieli tat-tabella fil-paragrafu 2(1) huma mibdulin b’li ġej:

                                 “MT 900

                                 Optional

                                 Confirmation of Debit/Credit line change

                                 MT 910

                                 Optional

                                 Confirmation of Credit/Credit line change

                                 MT 940/950

                                 Optional

                                 (Customer) Statement Message”

                     8.

                     F’Appendiċi V, l-aħħar ringiela tat-tabella fil-paragrafu 3 hija mibdula b’li ġej:

                                 “1.00 - 7.00

                                 Settlement procedure of night-time ancillary system operations (only for ancillary system settlement procedure 6)”


title: Id-Deċiżjoni tal-Kummissjoni tas- 27 ta' Diċembru 2004 dwar il-kontribuzzjoni finanzjarja mill-Komunità lejn l-organizzazzjoni ta' seminar internazzjonali dwar il-benesseri ta' l-annimali fil-kuntest tal-Ftehim KE-Ċilì dwar miżuri sanitarji u fitosanitarji applikabbli għan-negozju fl-annimali u prodotti ta' l-annimali, pjanti, prodotti tal-pjanti u oġġetti oħra u l-benesseri ta' l-annimali

text:
               14.10.2005

               MT

               Il-Ġurnal Uffiċjali ta’ l-Unjoni Ewropea

               141

         ID-DEĊIŻJONI TAL-KUMMISSJONI
   tas-27 ta' Diċembru 2004
   dwar il-kontribuzzjoni finanzjarja mill-Komunità lejn l-organizzazzjoni ta' seminar internazzjonali dwar il-benesseri ta' l-annimali fil-kuntest tal-Ftehim KE-Ċilì dwar miżuri sanitarji u fitosanitarji applikabbli għan-negozju fl-annimali u prodotti ta' l-annimali, pjanti, prodotti tal-pjanti u oġġetti oħra u l-benesseri ta' l-annimali
   (2004/907/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat t-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/424/KEE tas-26 ta' Ġunju 1990 li tikkonċerna l-infieq fil-qasam veterinarju (1), u b'mod partikolari l-Artikolu 20 tiegħu,
   Billi:

               (1)

               Il-Ftehim KE-Ċilì dwar miżuri Sanitarji u Fitosanitarji applikabbli għan-negozju fl-annimali u prodotti ta' l-annimali, pjanti, prodotti tal-pjanti u oġġetti oħra u l-benesseri ta' l-annimali (minn hawn “l quddiem il-Ftehim)” jinkludu, minħabba fl-importanza tal-benesseri ta' l-annimali u r-relazzjoni tagħha ma' affarijiet veterinarji, bil-għan li jiġu żviluppati standards tal-benesseri ta' l-annimali u biex jiġu eżaminati tali standards waqt li jittieħed in konsiderazzjoni l-iżvilupp ta' l-organizzazzjonijiet internazzjonali ta' l-istandards kompetenti. Bħal fl-Appendiċi IC tal-Ftehim, dan ser japplika b'mod partikolari għall-iżvilupp ta' l-istandards tal-benesseri ta' l-annimali dwar l-istordiment u l-qtil ta' l-annimali.

               (2)

               Il-grupp ta' ħidma speċifiku dwar il-benesseri ta' l-annimali stabbilit mill-Kumitat ta' Tmexxija Konġunta tal-Ftehim ikkonkluda li sabiex jinkisbu b'mod aħjar l-għanjiet tagħhom, il-bdil ta' informazzjoni dwar kompetenza xjentifika jkun utli u biex jiġu stabbiliti kuntatti attivi bejn xjenzjati miż-żewġ Partijiet.

               (3)

               Seminar internazzjonali dwar il-benesseri ta'b''Santiago, fiċ-Ċilì, f'Novembru 2004 mill-Ministeru Ċilen ta' l-Agrikoltura u d-Delegazzjoni tal-Kummissjoni Ewropea għaċ-Ċilì biex jassistu ma' l-għan tal-Ftehim li jintlaħaq għarfien komuni bejn il-Partijiet dwar l-istandards tal-benesseri ta' l-annimali.

               (4)

               Taħt id-Deċiżjoni 90/424/KEE l-Komunità għandha twettaq miżuri tekniċi u xjentifiċi neċessarji għall-iżvilupp ta' leġislazzjoni veterinarja tal-Komunità u għall-iżvilupp ta' edukazzjoni veterinarja jew taħriġ.

               (5)

               Fi qbil ma' l-obbligu tal-Komunità li tingħata konsiderazzjoni sħiħa lir-rekwiżiti tal-benesseri ta' l-annimali fl-ifformular u l-implimentazzjoni tal-politiki tal-Komunità, u l-għan tal-Ftehim li jintlaħaq għarfien komuni bejn il-Partijiet dwar l-istandards tal-benesseri ta' l-annimali għall-protezzjoni ta' l-annimali, huwa xieraq li l-Komunità għandha tappoġġja l-organizzazzjoni ta' dan is-seminar, ir-riżultat ta' liema ser jassisti fi żvilupp akbar tal-leġislazzjoni veterinarja tal-Komunità u edukazzjoni veterinarja jew taħriġ fuq din il-kwistjoni.

               (6)

               Bil-għan ta' aktar żvilupp ta' l-edukazzjoni veterinarja jew taħriġ fil-qasam tal-benesseri ta' l-annimali, huwa xieraq li l-Komunità tassisti bl-ikkomunikar u t-tixrid tar-riżultat tas-seminar, inkluż li jiġu koperti l-ispejjeż tal-pubblikazzjoni u t-tixrid tal-proċeduri xjentifiċi tas-seminar, li jridu jiġu organizzati fil-qafas ta' ħidma ta' sejħa ħielsa għall-offerti.

               (7)

               Huwa xieraq li l-iżburżar ta' tali sostenn finanzjarju għandu jiġi kkoordinat mid-delegazzjoni tal-Kummissjoni Ewropea għaċ-Ċilì, wieħed mill-organizzaturi konġunti tas-seminar.

               (8)

               Ir-riżorsi finanzjarji neċessarji għall-Komunità biex isostnu l-organizzazzjoni ta' dan is-seminar għandhom għalhekk jiġu assenjati u mogħtija soġġetti għal twettiq effiċjenti tas-seminar ippjanat.

               (9)

               Il-miżuri li hemm f'din id-Deciżjoni huma fi qbil ma' l-opinjoni tal-Kumitat Permanenti fuq il- Katina Alimentari u s-Saħħa ta' l-Annimali,

         IDDEĊIDIET KIF ĠEJ
   Artikolu Waħdieni
   L-azzjoni għall-appoġġ ta' l-organizzazzjoni ta' seminar internazzjonali dwar il-benesseri ta' l-annimali fil-kuntest tal-Ftehim KE-Ċilì dwar miżuri Sanitarji u Fitosanitarji applikabbli għan-negozju fl-annimali u prodotti ta' l-annimali, pjanti, prodotti tal-pjanti u oġġetti oħra u l-benesseri ta' l-annimali, li għandu jiġi ffinanzjat mill-linja tal-baġit 17.04.02 tal-baġit ta' l-Unjoni Ewropea għall-2004 sa ammont massimu ta' 35.000 EUR, huwa hawnhekk approvat. B'mod partikulari l-iffinanzjar mill-Komunità ta' l-ispejjeż ta' ppubblikar u tixrid tal-proċeduri xjentifiċi tas-seminar mhux ser jaqbżu 35.000 EUR fit-total.

      Magħmula fi Brussell, fis-27 ta' Diċembru 2004.

            Għall-Kummissjoni

         Is-Sur Markos KYPRIANOU

            Membru tal-Kummissjoni

      (1)  ĠU L 224, tat-18.8.1990, p. 19. Id-Deċiżjoni kif l-aħħar emendata mid-Direttiva 2003/99/KE tal-Parlament Ewropew u l-Kunsill tas-17 ta' Novembru 2003 (ĠU L 325, tat-12.12.2003, p. 31).


title: Deċiżjoni tal-Kummissjoni tat- 18 ta’ Ġunju 2013 dwar it-twaqqif ta’ Grupp ta’ Esperti tal-Kummissjoni dwar il-Kuntratti tal-Cloud Computing

text:
               20.6.2013

               MT

               Il-Ġurnal Uffiċjali tal-Unjoni Ewropea

               C 174/6

         DEĊIŻJONI TAL-KUMMISSJONI
   tat-18 ta’ Ġunju 2013
   dwar it-twaqqif ta’ Grupp ta’ Esperti tal-Kummissjoni dwar il-Kuntratti tal-Cloud Computing
   2013/C 174/04
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               Fis-27 ta' Settembru 2012, il-Kummissjoni adottat Komunikazzjoni tal-Parlament Ewropew, il-Kunsill, il-Kumitat Ekonomiku u Soċjali Ewropew u l-Kumitat tar-Reġjuni dwar “L-isfruttar tal-Potenzjal tal-Cloud Computing fl-Ewropa” (1). Fil-Komunikazzjoni l-Kummissjoni tenfasizza l-għan tagħha li tippermetti u tiffaċilita adozzjoni aktar mgħaġġla tal-cloud computing madwar is-setturi kollha tal-ekonomija li jistgħu jnaqqsu l-ispejjeż tat-teknoloġiji tal-informazzjoni u l-komunikazzjoni, u meta jingħaqdu ma’ prattiċi kummerċjali diġitali ġodda tan-negozju, jistgħu jżidu l-produttività, it-tkabbir u l-impjiegi.

               (2)

               Fost azzjonijiet oħra mħabbra fil-Komunikazzjoni, il-Kummissjoni se taħdem għal termini u kundizzjonijiet kuntrattwali sikuri u ġusti għal kuntratti ta’ cloud computing. Dan ix-xogħol huwa reazzjoni għat-tħassib tal-partijiet interessati dwar il-kuntratti tal-cloud computing. Fuq naħa waħda, il-fornituri tas-servizzi tal-cloud computing indikaw li l-kumplessità u l-inċertezza relatati mal-qafas legali eżistenti jagħmlu l-attività transkonfinali aktar diffiċli. Min-naħa l-oħra, għalkemm il-leġiżlazzjoni eżistenti tal-Unjoni tipproteġi konsumaturi li jużaw is-servizzi tal-cloud computing, il-konsumaturi ħafna drabi mhumiex konxji tad-drittijiet tagħhom u mhumiex mgħarrfa mill-fornitur b’mod suffiċjentament ċar u bla kumplikazzjonijiet dwar il-kundizzjonijiet kuntrattwali. Barra minn hekk, ir-rappreżentanti tal-konsumaturi u intrapriżi żgħar u ta’ daqs medju, indikaw li kuntratti vagi u żbilanċjati tal-cloud computing iżommuhom lura milli jibdew servizzi tal-cloud computing. Il-Kummissjoni biħsiebha wkoll taħdem fuq aspetti ta’ protezzjoni ta’ dejta personali rilevanti għall-kuntratti tal-cloud computing.

               (3)

               It-tħassib tal-utenti huwa fost oħrajn dwar kwistjonijiet ta' kuntratti tal-cloud computing bħal responsabbiltà diretta u indiretta u l-limitazzjonijiet possibbli pereżempju għal ksur tas-sigurtà, l-integrità tad-dejta, il-kunfidenzjalità u l-kontinwità tas-servizzi, rimedji għal fallimenti tas-servizz bħal perjodu ta’ qtugħ jew telf ta’ dejta, modifiki unilaterali tal-kuntratt magħmul mill-fornitur wara l-konklużjoni tal-kuntratt, it-terminazzjoni tal-kuntratt u l-effetti tagħha, inkluż il-ħruġ ta’ preservazzjoni tad-dejta.

               (4)

               Il-Kummissjoni bi ħsiebha tiffaċilita titjib fl-arranġamenti kuntrattwali bejn il-fornituri tas-servizzi tal-cloud computing u l-konsumaturi u kumpaniji żgħar. Ir-riżultat maħsub huwa li tinbena fiduċja u jkun iffaċilitat l-użu u l-iżvilupp ta’ servizzi tal-cloud computing fl-Unjoni, minħabba l-potenzjali ekonomiku sinifikanti tagħhom. Barra minn hekk, il-Kummissjoni biħsiebha tiffaċilita l-applikazzjoni tad-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ dejta personali u dwar il-moviment liberu ta’ dik id-dejta (2) sa fejn huwa rilevanti għall-kuntratti tal-cloud computing.

               (5)

               Il-Kummissjoni bi ħsiebha tiffaċilita ftehim tal-partijiet interessati li jippromwovi l-użu ta’ termini u kundizzjonijiet sikuri u ġusti f’kuntratti ta’ cloud computing bejn il-fornituri tas-servizzi tal-cloud computing u l-konsumaturi u impriżi żgħar. Il-Kummissjoni għandha taħdem għal dan l-għan bl-involviment attiv ta’ partijiet interessati billi tibni fuq l-għarfien espert tagħhom u l-esperjenza fis-settur tal-cloud computing. Għal dan l-għan, il-Kummissjoni tqis li huwa xieraq li jitwaqqaf grupp ta’ esperti dwar il-kuntratti tal-cloud computing kuntratti bejn il-fornituri tas-servizzi tal-cloud computing u l-konsumaturi u impriżi żgħar. Il-kompiti tal-grupp għandhom ikunu komplimentari għax-xogħol tal-Kummissjoni fuq termini mudell għall-ftehimiet dwar il-livell tas-servizz tal-cloud computing għal kuntratti bejn fornituri cloud u utenti professjonali.

               (6)

               Il-Kummissjoni diġà indirizzat problemi relatati mal-liġi kuntrattwali li jaffettwaw il-kunfidenza tal-konsumaturi u tan-negozji fis-Suq Uniku Diġitali mill-proposta għal Regolament tal-Parlament Ewropew u tal-Kunsill dwar Liġi Komuni Ewropea dwar il-Bejgħ (3). Il-proposta tinkludi regoli dwar il-provvista ta’ “kontenut diġitali”, li jkopru ċertu aspetti tal-cloud computing. Il-grupp għandu jgħin biex titwettaq ħidma komplementari fuq termini u kundizzjonijiet kuntrattwali sikuri u ġusti għall-konsumaturi u l-impriżi żgħar għal dawk il-kwistjonijiet relatati mal-cloud li jaqgħu lil hinn mill-kamp ta’ applikazzjoni tal-Liġi Komuni Ewropea dwar il-Bejgħ.

               (7)

               Il-grupp għandu jinkludi partijiet interessati, prattikanti u rappreżentanti tal-organizzazzjonijiet li jirrappreżentaw fornituri u klijenti tas-servizzi tal-cloud u l-klijenti, b'mod partikolari konsumaturi u impriżi żgħar kif ukoll rappreżentanti tal-professjonijiet legali jew l-akkademiċi u li għandhom għarfien espert f’kuntratti ta’ cloud computing u f’aspetti ta’ protezzjoni ta’ dejta personali rilevanti għall-kuntratti tal-cloud computing. Il-grupp jista’ wkoll jinkludi numru limitat ta’ speċjalisti fil-qasam tal-liġi kuntrattwali tal-cloud computing li jaġixxu fil-kapaċità personali tagħhom. Dan għandu jgħin biex jiġu identifikati l-aħjar prassi li għandhom x’jaqsmu mal-kuntratti u x-xogħol tal-cloud computing sabiex jiżgura li t-termini u l-kundizzjonijiet f’kuntratti tal-cloud computing huma sikuri u ġusti.

               (8)

               Ir-regoli dwar id-divulgazzjoni tal-informazzjoni minn membri tal-grupp ta’ esperti għandhom jiġu stabbiliti.

               (9)

               Id-dejta personali għandha tiġi pproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta.

               (10)

               Huwa xieraq li jiġi stabbilit perjodu għall-applikazzjoni ta’ din id-Deċiżjoni. Il-Kummissjoni dalwaqt se tqis ir-rakkomandabbiltà ta’ estensjoni,

         IDDEĊIDIET KIF ĠEJ:
   Artikolu 1
   Grupp ta' Esperti tal-Kummissjoni dwar il-Kuntratti tal-Cloud Computing
   Il-grupp ta’ esperti “Grupp ta’ Esperti tal-Kummissjoni dwar il-Liġi Kuntrattwali tal-Cloud Computing”, minn hawn 'il quddiem imsemmi “il-grupp” huwa b’hekk imwaqqaf.
   Artikolu 2
   Kompiti
   Il-grupp għandu jgħin lill-Kummissjoni fl-identifikazzjoni ta’ termini u kundizzjonijiet kuntrattwali sikuri u ġusti għas-servizzi tal-cloud computing għall-konsumaturi u l-impriżi żgħar. Il-grupp għandu jqis l-aħjar prattiki eżistenti tas-suq f’termini u kundizzjonijiet kuntrattwali fil-kuntratti tal-cloud computing, kif ukoll id-dispożizzjonijiet rilevanti tad-Direttiva 95/46/KE.
   Artikolu 3
   Konsultazzjoni
   Il-Kummissjoni tista’ tikkonsulta lill-grupp dwar kwalunkwe materja relatata ma’ kuntratti għas-servizzi tal-cloud computing għall-konsumaturi u ditti żgħar.
   Artikolu 4
   Sħubija – Ħatra
   1.   Il-grupp ikun magħmul minn mhux aktar minn 30 membru.
   2.   Il-membri għandhom ikunu:

               (a)

               individwi maħtura fil-kapaċità personali tagħhom,

               (b)

               individwi li jirrappreżentaw interess komuni – bħal l-interess tal-fornituri u tal-klijenti ta’ servizzi tal-cloud computing jew il-prattikanti legali,

               (c)

               organizzazzjonijiet ta’ fornituri tal-cloud computing, klijenti jew il-prattikanti legali.

         3.   Membri maħtura f'kapaċita personali għandhom jinħatru mid-Direttur Ġenerali tad-Direttorat Ġenerali għall-Ġustizzja minn fost speċjalisti jew akkademiċi b’għarfien speċifiku fl-oqsma msemmija fl-Artikolu 2 u l-Artikolu 3 u li jkunu wieġbu s-sejħa għall-applikazzjonijiet. Dawn għandhom jaġixxu b'mod indipendenti u jiffirmaw dikjarazzjoni fejn jistqarru li huma jaġixxu fl-interess pubbliku kif ukoll dikjarazzjoni li tindika n-nuqqas ta’ kwalunkwe kunflitt ta’ interess.
   Individwi maħtura biex jirrappreżentaw l-interess komuni ma għandhomx jirrappreżentaw parti interessata individwali. Huma għandhom jinħatru mid-Direttur Ġenerali tad-Direttorat Ġenerali għall-Ġustizzja minn partijiet interessati b’kompetenza fl-oqsma msemmija fl-Artikoli 2 u 3 li jkunu wieġbu għal sejħa għall-applikazzjonijiet u impenjaw ruħhom li jikkontribwixxi għall-ħidma tal-grupp.
   Huma għandhom jinħatru mid-Direttur Ġenerali tad-Direttorat Ġenerali għall- Ġustizzja minn organizzazzjonijiet ta' partijiet interessati fl-oqsma msemmija fl-Artikolu 2 u l-Artikolu 3 u li jkunu wieġbu s-sejħa għall-applikazzjonijiet. L-organizzazzjonijiet għandhom jinnominaw ir-rappreżentanti tagħhom.
   4.   Il-membri li ma jibqgħux f’pożizzjoni li jikkontribwixxu b’mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kundizzjonijiet stabbiliti fil-paragrafu 3 ta’ dan l-Artikolu jew l-Artikolu 339 tat-Trattat jistgħu jiġu ssostitwiti għall-kumplament tal-perjodu taż-żmien li jkun fadalilhom.
   5.   L-ismijiet tal-membri għandhom jiġu ppubblikati fir-Reġistru tal-gruppi ta' esperti u entitajiet simili oħra tal-Kummissjoni (“ir-Reġistru”). Għal individwi li jirrappreżentaw interess komuni, l-interess rappreżentat tal-partijiet interessati għandu jiġi indikat.
   6.   Id-dejta personali għandha tinġabar, tiġi pproċessata u ppubblikata skont ir-Regolament (KE) Nru 45/2001.
   7.   Il-membri tal-grupp għandhom jinħatru għall-perjodu sħiħ ta’ applikazzjoni ta’ din id-Deċiżjoni.
   Artikolu 5
   Operazzjoni
   1.   Il-grupp għandu jkun ippresedut minn rappreżentant tal-Kummissjoni.
   2.   Ir-rappreżentant tal-Kummissjoni jista’ jistabbilixxi sottogruppi sabiex ikunu eżaminati kwistjonijiet speċifiċi relatati ma’ kuntratti ta’ cloud computing għall-konsumaturi u l-impriżi żgħar, b’mod partikolari rigward l-implimentazzjoni tad-dispożizzjonijiet tad-Direttiva 95/46/KE b’rilevanza għall-kuntratti tal-cloud computing. Tali sottogruppi jiġu xolti malli jissodisfaw il-mandati tagħhom.
   3.   Ir-rappreżentant tal-Kummissjoni jista’ jistieden esperti li mhumiex membri tal-grupp li jkollhom kompetenza speċifika f’suġġett biex jipparteċipaw fil-ħidma tal-grupp. Barra minn hekk, ir-rappreżentant tal-Kummissjoni jista’ jagħti status ta’ osservatur lil individwi, organizzazzjonijiet kif inhu definit fir-Regola 8(3) tar-regoli orizzontali dwar il-gruppi ta’ esperti u l-pajjiżi kandidati (4).
   4.   Il-membri tal-Grupp u r-rappreżentanti tagħhom, kif ukoll l-esperti u l-osservaturi mistiedna, għandhom jikkonformaw mal-obbligi tas-segretezza professjonali stabbiliti fit-Trattati u fir-regoli ta' implimentazzjoni tagħhom, kif ukoll mar-regoli tal-Kummissjoni dwar is-siġurtà li għandhom x’jaqsmu mal-protezzjoni tat-tagħrif ikklassifikat tal-UE, stabbiliti fl-Anness għad-Deċiżjoni tal-Kummissjoni 2001/844/KE, KEFA, Euratom (5). Jekk jonqsu milli jħarsu dawn l-obbligi, il-Kummissjoni tista’ tieħu l-miżuri xierqa kollha.
   5.   Il-grupp ta’ esperti u s-sottogruppi tiegħu jiltaqgħu fil-bini tal-Kummissjoni. Il-Kummissjoni tipprovdi s-servizzi segretarjali. Uffiċjali oħrajn tal-Kummissjoni li jkollhom interess fil-proċedimenti jistgħu jattendu l-laqgħat tal-grupp u tas-sottogruppi tiegħu.
   6.   Il-Kummissjoni tippubblika d-dokumenti kollha rilevanti dwar l-attivitajiet tal-grupp (bħal aġendi u minuti u s-sottomissjonijiet tal-parteċipanti) billi jew tinkludihom fir-Reġistru jew permezz ta’ link mir-Reġistru għal sit tal-internet iddedikat.
   Għandhom jiġu previsti eċċezzjonijiet għall-pubblikazzjoni ta’ dokument meta d-divulgazzjoni tiegħu ddgħajjef il-ħarsien ta’ interess pubbliku jew privat kif iddefinit fl-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (6).
   Kwalunkwe riżultati jew drittijiet tagħhom, inkluż id-drittijiet tal-awtur u d-drittijiet tal-proprjetà intellettwali u industrijali oħra li jinqalgħu mill-attivitajiet tal-grupp għandhom ikunu l-proprjetà unika mill-Unjoni, li tista’ tuża, tippubblika, tassenjahom jew tittrasferixxihom kif jidhrilha xieraq, mingħajr limitazzjoni ġeografika jew limitazzjoni oħra, ħlief fejn jeżistu drittijiet tal-proprjetà industrijali jew intellettwali (“drittijiet pre-eżistenti”) qabel il-ħidma fil-grupp tkun daħlet fejn kwalunkwe tali drittijiet preeżistenti kienu ddikjarati bil-miktub lill-Kummissjoni qabel il-prestazzjoni ta’ kwalunke attività tal-grupp.
   Artikolu 6
   L-ispiża tal-laqgħa
   1.   Il-parteċipanti fl-attivitajiet tal-grupp ma għandhomx jitħallsu għas-servizzi li jipprovdu.
   2.   Il-Kummissjoni għandha tħallas lura l-ispejjeż tal-vjaġġi u, fejn ikun xieraq, l-ispejjeż tal-għajxien imġarrbin mill-parteċipanti b'rabta mal-attivitajiet tal-grupp, skont ir-regoli tal-Kummissjoni dwar il-kumpens għall-ispejjeż tal-esperti esterni.
   3.   L-ispejjeż tal-laqgħat jiġu rimborżati fil-limiti tal-baġit annwali allokat għall-grupp mis-servizzi kompetenti tal-Kummissjoni.
   Artikolu 7
   Applikabbiltà
   1.   Din id-deċiżjoni għandha tapplika sal-1 ta' Lulju 2016. Il-Kummissjoni tista’ tiddeċiedi dwar il-possibbiltà ta' estensjoni qabel din id-data.

      Magħmul fi Brussell, it-18 ta’ Ġunju 2013.

            Għall-Kummissjoni

         Viviane REDING

            Viċi President

      (1)  COM(2012) 529 finali

      (2)  ĠU L 281, 23.11.1995, p. 31.

      (3)  COM(2011) 635 finali.

      (4)  http://ec.europa.eu/transparency/regexpert/PDF/SEC_2010_EN.pdf

      (5)  ĠU L 317, 3.12.2001, p. 1.

      (6)  ĠU L 145, 31.5.2001, p. 43.


title: Deċiżjoni tal-Kunsill (PESK) 2016/475 tal-31 ta' Marzu 2016 li temenda d-Deċiżjoni tal-Kunsill 2013/183/PESK dwar miżuri restrittivi kontra r-Repubblika Demokratika Popolari tal-Korea

text:
               1.4.2016

               MT

               Il-Ġurnal Uffiċjali tal-Unjoni Ewropea

               L 85/34

         DEĊIŻJONI TAL-KUNSILL (PESK) 2016/475
   tal-31 ta' Marzu 2016
   li temenda d-Deċiżjoni tal-Kunsill 2013/183/PESK dwar miżuri restrittivi kontra r-Repubblika Demokratika Popolari tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2013/183/PESK tat-22 ta' April 2013 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2010/800/PESK (1), u b'mod partikolari l-Artikolu 19(2) tagħha,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-22 ta' April 2013, il-Kunsill adotta d-Deċiżjoni 2013/183/PESK dwar miżuri restrittivi kontra r-Repubblika Demokratika Popolari tal-Korea (RDPK).

               (2)

               Il-Korporazzjoni għall-Assigurazzjoni Nazzjonali tal-Korea (KNIC) għandha tiddaħħal fl-Anness II għad-Deċiżjoni 2013/183/PESK.

               (3)

               Għandhom jiżdiedu derogi limitati dwar il-KNIC esklużivament għal ħlasijiet lill-KNIC minn persuni jew entitajiet tal-UE meħtieġa għall-kisba ta' servizzi ta' assigurazzjoni għall-attivitajiet tagħhom fir-RDPK. Persuni jew entitajiet tal-UE għandhom jitħallew jirċievu wkoll ħlasijiet mill-KNIC biex jiġu sodisfatti d-debiti tagħhom li jirriżultaw minn servizzi bħal dawn jew fir-rigward ta' danni kkawżati fit-territorju tal-UE. Għandha tiżdied ukoll dispożizzjoni li tippermetti lill-KNIC tagħmel ħlasijiet dovuti skont kuntratt li jkun sar qabel id-deżinjazzjoni tagħha.

               (4)

               L-entrati għal sitt persuni elenkati fl-Anness II għandhom jiġu emendati.

               (5)

               L-entrata għal entità waħda fl-Anness II għandha titħassar.

               (6)

               Id-Deċiżjoni 2013/183/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/183/PESK hija b'dan emendata kif ġej:

               (1)

               Fl-Artikolu 15 jiżdied il-paragrafu li ġej:
               “6.   Fir-rigward tal-Korporazzjoni għall-Assigurazzjoni Nazzjonali tal-Korea (KNIC):

                           (a)

                           L-Istati Membri rilevanti jistgħu jawtorizzaw li persuni u entitajiet tal-UE jirċievu ħlasijiet mill-KNIC dment li:

                                       (i)

                                       il-ħlas huwa dovut:

                                                   —

                                                   f'konformità mad-dispożizzjonijiet ta' kuntratt għal servizzi ta' assigurazzjoni mogħtija mill-KNIC meħtieġa għall-attivitajiet tal-persuna jew entità tal-UE fir-RDPK, jew

                                                   —

                                                   f'konformità mad-dispożizzjonijiet ta' kuntratt għal servizzi ta' assigurazzjoni mogħtija mill-KNIC fir-rigward ta' danni kkawżati fit-territorju tal-Unjoni minn kwalunkwe parti għal tali kuntratt;

                                       (ii)

                                       il-ħlas ma jiġix riċevut direttament jew indirettament minn persuna jew entità msemmija fil-paragrafu 1; u

                                       (iii)

                                       il-ħlas mhuwiex relatat direttament jew indirettament mal-attivitajiet projbiti f'din id-Deċiżjoni.

                           (b)

                           L-Istati Membri rilevanti jistgħu jawtorizzaw lil persuni u entitajiet tal-UE jagħmlu ħlasijiet lill-KNIC esklużivament sabiex jinkisbu servizzi tal-assigurazzjoni meħtieġa għall-attivitajiet ta' dawn il-persuni jew entitajiet fir-RDPK dment li dawn l-attivitajiet mhumiex projbiti f'din id-Deċiżjoni.

                           (c)

                           Ebda awtorizzazzjoni bħal din m'għandha tkun meħtieġa għal ħlasijiet minn jew lill-KNIC li jkunu meħtieġa għal finijiet uffiċjali ta' missjoni diplomatika jew konsulari ta' Stat Membru fir-RDPK.

                           (d)

                           Il-paragrafu 1 m'għandux jipprevjeni lill-KNIC milli tagħmel ħlas dovut skont kuntratt konkluż qabel id-deżinjazzjoni tagħha, dejjem jekk l-Istat Membru rilevanti jkun iddetermina li:

                                       (i)

                                       il-kuntratt mhuwa relatat ma' ebda oġġett, materjal, tagħmir, merkanzija, teknoloġija, assistenza, taħriġ, assistenza finanzjarja, investiment, servizz ta' senserija jew servizz ipprojbiti msemmija f'din id-Deċiżjoni;

                                       (ii)

                                       il-ħlas ma jiġix riċevut direttament jew indirettament minn persuna jew entità msemmija fil-paragrafu 1.

                     Stat Membru għandu jinforma lill-Istati Membri l-oħra u lill-Kummissjoni bi kwalunkwe awtorizzazzjoni mogħtija skont dan il-paragrafu.”.

               (2)

               L-Anness II għad-Deċiżjoni 2013/183/PESK huwa emendat kif jidher fl-Anness għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-31 ta' Marzu 2016.

            Għall-Kunsill

            Il-President

         A.G. KOENDERS

      (1)  ĠU L 111, 23.4.2013, p. 52.

      ANNESS

                  II.

                  Persuni u entitajiet li jagħtu servizzi finanzjarji li jistgħu jikkontribwixxu għall-programmi tar-Repubblika Demokratika Popolari tal-Korea relatati man-nuklear, il-missili ballistiċi jew armi oħra tal-qerda massiva.

                              (1)

                              L-entrati li jikkonċernaw is-sitt persuni elenkati hawn taħt, kif stipulat fl-Anness II għad-Deċiżjoni 2013/183/PESK, huma sostitwiti mill-entrati li ġejjin:
                              “A.   Persuni

                                          Isem

                                          Informazzjoni ta' identifikazzjoni

                                          Dikjarazzjoni tar-Raġunijiet

                                          4.

                                          KIM Il-Su

                                          Data tat-twelid: 2.9.1965
                                          Post tat-twelid: Pyongyang, RDPK

                                          Manager fid-dipartiment tar-riassigurazzjoni tal-Korporazzjoni għall-Assigurazzjoni Nazzjonali tal-Korea (KNIC) ibbażat fil-kwartieri ġenerali fi Pyongyang u ex-kap rappreżentant awtorizzat tal-KNIC f'Hamburg, li jaġixxi f'isem il-KNIC jew fuq id-direzzjoni tagħha.

                                          5.

                                          KANG Song-Sam

                                          Data tat-twelid: 5.7.1972
                                          Post tat-twelid: Pyongyang, RDPK

                                          Ex-rappreżentant awtorizzat tal-Korporazzjoni għall-Assigurazzjoni Nazzjonali tal-Korea (KNIC) f'Hamburg, jibqa' jaġixxi f'isem il-KNIC jew fuq id-direzzjoni tagħha.

                                          6

                                          CHOE Chun-Sik

                                          Data tat-twelid: 23.12.1963
                                          Post tat-twelid: Pyongyang, RDPK
                                          Nru tal-Passaport 745132109
                                          Validu sat-12.2.2020

                                          Direttur fid-dipartiment tar-riassigurazzjoni tal-Korporazzjoni għall-Assigurazzjoni Nazzjonali tal-Korea (KNIC) ibbażat fil-kwartieri ġenerali fi Pyongyang li jaġixxi f'isem il-KNIC jew fuq id-direzzjoni tagħha.

                                          7.

                                          SIN Kyu-Nam

                                          Data tat-twelid: 12.9.1972
                                          Post tat-twelid: Pyongyang, RDPK
                                          Nru tal-Passaport PO472132950

                                          Direttur fid-dipartiment tar-riassigurazzjoni tal-Korporazzjoni għall-Assigurazzjoni Nazzjonali tal-Korea (KNIC) ibbażat fil-kwartieri ġenerali fi Pyongyang u ex-rappreżentant awtorizzat tal-KNIC f'Hamburg, li jaġixxi f'isem il-KNIC jew fuq id-direzzjoni tagħha.

                                          8.

                                          PAK Chun-San

                                          Data tat-twelid: 5.7.1972
                                          Post tat-twelid: Pyongyang, RDPK
                                          Nru tal-Passaport PS472220097

                                          Direttur fid-dipartiment tar-riassigurazzjoni tal-Korporazzjoni għall-Assigurazzjoni Nazzjonali tal-Korea (KNIC) ibbażat fil-kwartieri ġenerali fi Pyongyang sa mill-anqas Diċembru 2015 u ex-kap rappreżentant awtorizzat tal-KNIC f'Hamburg, ikompli jaġixxi għal jew f'isem il-KNIC jew fuq id-direzzjoni tagħha.

                                          9.

                                          SO Tong Myong

                                          Data tat-twelid: 10.9.1956

                                          President tal-Korporazzjoni għall-Assigurazzjoni Nazzjonali tal-Korea (KNIC), li jaġixxi f'isem il-KNIC jew fuq id-direzzjoni tagħha”

                              (2)

                              L--entità elenkata hawn taħt għandha titħassar mil-lista mniżżla fl-Anness II għad-Deċiżjoni 2013/183/PESK:

                                          “5.

                                          Korporazzjoni għall-Assigurazzjoni Nazzjonali tal-Korea (KNIC) GmbH (psewdonimu Korea Foreign Insurance Company)”.

                              (3)

                              L-entità elenkata hawn isfel għandha tiddaħħal fil-lista ta' entitajiet soġġett għal miżuri restrittivi kif jidhru fl-Anness II għad-Deċiżjoni 2013/183/PESK:
                              “B.   Entitajiet

                                          Isem
                                          (u psewdonimi possibbli)

                                          Informazzjoni ta' identifikazzjoni

                                          Raġunijiet

                                          6.

                                          Korporazzjoni għall-Assigurazzjoni Nazzjonali tal-Korea (KNIC) u l-fergħat tagħha (magħrufa wkoll bħala Korea Foreign Insurance Company)

                                          Haebangsan-dong, Central District, Pyongyang, RDPK
                                          Rahlstedter Strasse 83 a, 22149 Hamburg.

                                                      Korea National UInsurance Corporation of Alloway, Kidbrooke Park Road, Blackheath,

                                                      London SE30LW

                                          Korporazzjoni għall-Assigurazzjoni Nazzjonali tal-Korea (KNIC), li hija kumpannija tal-Istat u kkontrollata minnu, qed tiġġenera dħul sostanzjali f'munita barranija li tista' tikkontribwixxi għal programmi tar-RDPK relatati man-nuklear, relatati mal-missili ballistiċi jew relatati ma' armi oħra tal-qerda massiva.
                                          Barra minn hekk, il-kwartieri ġenerali tal-KNIC fi Pyongyang huma konnessi mal-Uffiċċju 39 tal-Partit tal-Ħaddiema Koreani, li huwa entità deżinjata.”


title: Id-Deċiżjoni tal-Kunsill ta' l-20 ta' Marzu 2000 li temenda d-Deċiżjoni 97/787/KE li tipprovdi għajnuna finanzjarja eċċezzjonali għall-Armenja u l-Ġorġja biex din jestenduha għat-Taġikistan

text:
Avviż Legali Importanti

|

32000D0244

Official Journal L 077 , 28/03/2000 P. 0011 - 0012

		Id-Deċiżjoni tal-Kunsillta' l-20 ta' Marzu 2000li temenda d-Deċiżjoni 97/787/KE li tipprovdi għajnuna finanzjarja eċċezzjonali għall-Armenja u l-Ġorġja biex din jestenduha għat-Taġikistan(2000/244/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 308 tiegħu,Wara li kkunsidra l-proposti mill-Kummissjoni,Wara li kkunsidra l-opinjoni tal-Parlament Ewropew [1];Billi:(1) Id-Deċiżjoni tal-Kunsill Nru 97/787/KE tipprovdi għajnuna finanzjarja eċċezzjonali għall-Armenja u l-Ġorġja [2].(2) Flimkien mad-Deċiżjoni tiegħu li tipprovdi għajnuna finanzjarja eċċezzjonali għall-Armenja u l-Ġorġja, il-Kunsill qabel ukoll li jikkunsidra operazzjoni simili għat-Taġikistan meta ċ-ċirkustanzi jkunu jippermettu.(3) It-Taġikistan qiegħed iwettaq riformi ekonomiċi u politiċi fundamentali u qiegħed jagħmel sforzi sostanzjali biex jimplimenta mudell ta' ekonomija tas-suq.(4) Fid-dawl tar-riżultati tal-bidu, partikolarment f'termini ta' awment u kontroll ta' l-inflazzjoni, dawn ir-riformi għandhom jitkomplew bl-għan prinċipali li jtejbu l-kondizzjonijiet ta' l-għixien tan-nies u l-ħolqien ta' l-impiegi.(5) Rabtiet ta' negożju, kummerċjali u ekonomiċi huma mistennija li jiżviluppaw bejn il-Komunità u t-Taġikistan. It-Taġikistan huwa eliġibbli għall-Ftehim ta' Sħubija u Koperazzjoni mal-Komunitajiet Ewropej u l-Istati Membri tagħhom u talab formalment li jibbenefika minn dan il-ftehim mill-akar fis possibli.(6) It-Taġikistan qabel mal-Fond Monetarju Internazzjonali (FMU) f'Ġunju 1998 dwar faċilità ta' aġġustament strutturali mtejba.(7) L-awtoritajiet tat-Taġikistan intrabtu formalment li jħallsu l-obbligazzjonijiet finanzjarji dovuti kollha tagħhom mal-Komunità u t-Taġikistan jiżgura rati minimi ta' skuntar ta' l-obbligazzjonijiet Komunitarji pendenti.(8) L-awtoritajiet tat-Taġikistan talbu formalment appoġġ finanzjarju eċċezzjonali mill-Komunità.(9) It-Taġikistan huwa pajjiż bi dħul baxx u qiegħed iħabbat wiċċu ma' ċirkustanzi ekonomiċi, soċjali u politiċi partikolarment kritiċi. Dan il-pajjiż huwa eliġibbli għal self b'konċessjoni tajba ħafna mill-Bank Dinji u l-FMU.(10) L-għajnuna finanzjarja b'konċessjoni mill-Komunità fil-forma ta' taħlita ta' self fit-tul u għotjiet diretti hija miżura approprjata biex tgħin il-pajjiż benefiċjarju f'dan il-mument kritiku.(11) Din l-għajnuna, kemm il-komponent tas-self kif ukoll dak ta' l-għotja, huwa eċċezzjonali ħafna u għalhekk bl-ebda mod ma' jikkostitwixxi preċedent.(12) L-inklużjoni ta' komponent ta' għotja f'din l-għajnuna huwa mingħajr preġudizzju għall-poteri ta' l-awtorità tal-budget.(13) Din l-għajnuna għandha tiġi amministrata mill-Kummissjoni.(14) Il-Kummissjoni għandha tiżgura li l-għajnuna finanzjarja tintuża skond ir-regoli tal-kontroll tal-budget.(15) Waqt l-implimentazzjoni ta' din id-Deċiżjoni, il-Kummissjoni għandha tikkunsidra b'mod xieraq il-progress li jkun sar fil-proċess tal-paċi interna fit-Taġikistan u, partikolarment, fl-organizzazzjoni ta' elezzjonijiet taħt kondizzjonijiet aċċettabbli.(16) Il-Kummissjoni kkonsultat il-Kumitat Ekonomiku u Finanzjarju qabel ma' ressqet il-proposta tagħha.(17) It-Trattat ma' jipprovdix, għall-adozzjoni ta' din id-Deċiżjoni, poteri oħra ħlief dawk ta' l-Artikolu 308,IDDEĊIEDA DAN LI ĠEJ:Artikolu unikuId-Deċiżjoni 97/787/KE qiegħda permezz ta' din id-Deċiżjoni tiġi emendata kif ġej:1. L-Artikolu minn 1(1) sa (3) għandhom jiġu mibdula b'dan li ġej:"1. Il-Komunità għandha tagħmel disponibbli lill-Armenja, lil Ġorġja u lit-Taġikistan għajnuna finanzjarja eċċezzjonali, fil-forma ta' self fit-tul u ta' għotjiet diretti.2. Il-komponent totali ta' self ta' din l-għajnuna għandu jammonta għal prinċipal massimu ta' 245 miljun EUR, b'maturità massima ta' 15-il sena u perjodu fuq ir-riħ ta' 10 snin. Għal dan il-għan, il-Kummissjoni għandha tingħata s-setgħa li tissellef, f'isem il-Komunità, ir-riżorsi neċessarji li għandhom jitqiegħdu għad-dispożizzjoni tal-pajjiżi benefiċjarji fil-forma ta' self.3. Il-komponent ta' għotja ta' din l-għajnuna għandu jikkonsisti f'ammont ta' sa 130 miljun EUR matul il-perjodu ta' bejn l-1997 sa l-2004, b'massimu ta' 24 miljun EUR kull sena. L-għotjiet għandhom isiru disponibbli safejn il-pożizzjoni ta' debituri netti tal-pajjiżi benefiċjarji lejn il-Komunità tkun tnaqqset, bħala regola, b'mill-inqas ammont simili."2. L-Artikolu 3(1) għandu jinbidel b'dan li ġej:"1. Bla ħsara għad-dispożizzjonijiet ta' l-Artikolu 1(4) u l-Artikolu 2, l-ammont totali tas-self offrut lil kull pajjiż għandu jsir disponibbli mill-Kummissjoni flimkien ma' l-ewwel ħlasijiet perjodiċi ta' l-għotjiet. Il-bqija tal-komponent ta' l-għotja ta' l-għajnuna għandha titqiegħed għad-dispożizzjoni mill-Kummissjoni fi ħlasijiet perjodiċi suċċesivi, bla ħsara għall-istess dispożizzjonijiet."3. L-Artikolu 5(2) għandu jinbidel bit-test li ġej:"2. Qabel il-31 ta' Diċembru 2004, il-Kunsill għandu jeżamina l-applikazzjoni ta' din id-Deċiżjoni għal dik id-data fuq il-bażi ta' rapport komprensiv mill-Kummissjoni, li għandu wkoll jitressaq quddiem il-Parlament Ewropew."Magħmul fi Brussel, fl-20 ta' Marzu 2000.F'isem il-KunsillIl-PresidentJ. Gama[1] L-Opinjoni mogħtija fis-17 ta' Diċembru 1999 (għadha ma' ġietx ippubblikata fil-Ġurnal Uffiċjali).[2] ĠU L 322, tal-25.11.1997, p. 37.--------------------------------------------------


title: 2009/198/KE: Deċiżjoni tal-parlament ewropew tat- 22 ta' April 2008 dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/100

         DEĊIŻJONI TAL-PARLAMENT EWROPEW
   tat-22 ta' April 2008
   dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2006
   (2009/198/KE)
   Il-PARLAMENT EWROPEW,
   wara li kkunsidra l-kontijiet annwali definittivital-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2006, (1)

   wara li kkunsidra r-rapport tal-Qorti tal-Awdituri dwar il-kontijiet annwali definittivital-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2006, flimkien mat-tweġibiet tal-Fondazzjoni (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat li jistabbilixxi l-KE, u b'mod partikolari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għat-titjib tal-kondizzjonijiet tal-ħajja u tax-xogħol (4), u b'mod partikolari l-Artikolu 16 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikolari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A6-0111/2008),

               1.

               Jinnota li l-kontijiet annwali definittivi tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol huma kif annessi mar-rapport tal-Qorti tal-Awdituri.

               2.

               Japprova l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2006;

               3.

               Jagħti istruzzjonijiet lill-President tiegħu biex jgħaddi din id-deċiżjoni u r-riżoluzzjoni li tifforma parti integrali minnha lid-Direttur tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata fIl-Ġurnal Uffiċjali tal-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 60.

      (2)  ĠU C 309, 19.12.2007, p. 116.

      (3)  ĠU L 248, 16.9.2002, p. 1.

      (4)  ĠU L 139, 30.5.1975, p. 1.

      (5)  ĠU L 357, 31.12.2002, p. 72.


title: Deċiżjoni tal-Kunsill (UE) 2015/1565 tal-14 ta' Settembru 2015 dwar l-approvazzjoni, f'isem l-Unjoni Ewropea, tad-Dikjarazzjoni dwar l-għoti ta' opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklużiva 'l barra mill-kosta tal-Gujana Franċiża

text:
               19.9.2015

               MT

               Il-Ġurnal Uffiċjali tal-Unjoni Ewropea

               L 244/55

         DEĊIŻJONI TAL-KUNSILL (UE) 2015/1565
   tal-14 ta' Settembru 2015
   dwar l-approvazzjoni, f'isem l-Unjoni Ewropea, tad-Dikjarazzjoni dwar l-għoti ta' opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklużiva 'l barra mill-kosta tal-Gujana Franċiża
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2), b'mod konġunt mal--Artikolu 218(6)(a)(v) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Soġġett għall-konformità tagħhom mal-atti applikabbli tal-Unjoni legalment vinkolanti dwar il-konservazzjoni u l-ġestjoni tar-riżorsi tas-sajd, il-bastimenti tas-sajd li jtajru l-bandiera tar-Repubblika Bolivarjana tal-Venezwela operaw fl-ilmijiet tal-Unjoni fiż-żona ekonomika esklużiva 'l barra mill-kosta tal-Gujana Franċiża għal ħafna għexieren ta' snin.

               (2)

               L-industrija tal-ipproċessar ibbażata fil-Gujana Franċiża tiddependi mill-iżbark minn dawk il-bastimenti tas-sajd u għalhekk il-kontinwità ta' dawk l-operazzjonijiet għandha tiġi żgurata.

               (3)

               Din id-Deċiżjoni għandha tissostitwixxi d-Deċiżjoni tal-Kunsill 2012/19/UE (1) li ġiet annullata bis-sentenza tal-Qorti tal-Ġustizzja tas-26 ta' Novembru 2014 (2) u li u li l-effetti tagħha għandhom qiegħdin jinżammu sakemm tidħol fis-seħħ Deċiżjoni ġdida f'perijodu ta' żmien raġonevoli. Peress li d-Dikjarazzjoni diġa ġiet notifikata lir-Repubblika Bolivarjana tal-Venezwela, ma hemmx bżonn li li ssir notifikata ġdida,

         ADOTTA DIN ID-DEĊIŻJONI:
   Artikolu 1
   Id-Dikjarazzjoni indirizzata lir-Repubblika Bolivarjana tal-Venezwela dwar l-għoti ta' opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklużiva 'l barra mill-kosta tal-Gujana Franċiża (minn hawn 'il quddiem “id-Dikjarazzjoni”) hija b'dan approvata f'isem l-Unjoni Ewropea.
   It-test tad-Dikjarazzjoni jinsab mehmuż ma' din id-Deċiżjoni.
   Artikolu 2
   Din id-Deċiżjoni tidħol fis-seħħ fit-tielet jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-14 ta' Settembru 2015.

            Għall-Kunsill

            Il-President

         J. ASSELBORN

      (1)  Deċiżjoni tal-Kunsill 2012/19/UE tas-16 ta' Diċembru 2011 dwar l-approvazzjoni, f'isem l-Unjoni Ewropea, tad-Dikjarazzjoni dwar l-għoti ta' opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklużiva 'l barra mill-kosta tal-Gujana Franċiża (ĠU L 6, 10.1.2012, p. 8).

      (2)  Kawżi magħquda C-103/12 u 165/12, Il-Parlament Ewropew u Il-Kummissjoni vs Il-Kunsill.

         Dikjarazzjoni indirizzata lir-Repubblika Bolivarjana tal-Venezwela dwar l-għoti ta' opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklużiva 'l barra mill-kosta tal-Gujana Franċiża

                  1.

                  L-Unjoni Ewropea għandha toħroġ awtorizzazzjonijiet tas-sajd lil għadd limitat ta' bastimenti tas-sajd li jtajru l-bandiera tar-Repubblika Bolivarjana tal-Venezwela biex jistadu fil-parti taż-żona ekonomika esklużiva 'l barra mill-kosta tal-Gujana Franċiża li tinsab aktar minn 12-il mil nawtiku mil-linji ta' bażi, soġġetti għall-kondizzjonijiet imniżżla f'din id-Dikjarazzjoni.

                  2.

                  F'konformità mal-Artikolu 22 tar-Regolament tal-Kunsill (KE) Nru 1006/2008 tad-29 ta' Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta' bastimenti ta' pajjiżi terzi għall-ilmijiet tal-Komunità (1), il-bastimenti tas-sajd awtorizzati li jtajru l-bandiera tar-Repubblika Bolivarjana tal-Venezwela għandhom, meta jistadu fiż-żona msemmija fil-paragrafu 1, jikkonformaw mad-dispożizzjonijiet tal-politika komuni tas-sajd tal-Unjoni Ewropea dwar il-konservazzjoni u l-miżuri ta' kontroll u dispożizzjonijiet oħra tal-Unjoni Ewropea li jirregolaw l-attivitajiet tas-sajd f'dik iż-żona.

                  3.

                  B'mod akar partikolari, il-bastimenti tas-sajd awtorizzati li jtajru l-bandiera tar-Repubblika Bolivarjana tal-Venezwela għandhom jikkonformaw ma' kwalunkwe regola jew regolament rilevanti tal-Unjoni Ewropea li jispeċifikaw inter alia l-istokkijiet tal-ħut li jistgħu jkunu fil-mira, l-għadd massimu ta' bastimenti tas-sajd awtorizzati u l-proporzjon ta' qabdiet li għandhom jiżbarkaw fil-portijiet fil-Gujana Franċiża.

                  4.

                  Mingħajr preġudizzju għall-irtirar tal-awtorizzazzjonijiet mogħtija lil bastimenti tas-sajd individwali li jtajru l-bandiera tar-Repubblika Bolivarjana tal-Venezwela minħabba nuqqas tagħhom li jikkonformaw ma' kawlunkwe regola jew regolament rilevanti tal-Unjoni Ewropea, l-Unjoni Ewropea tista' fi kwalunkwe ħin tirtira, permezz ta' dikjarazzjoni unilaterali, l-impenn speċifiku espress f'din id-Dikjarazzjoni li tagħti opportunitajiet tas-sajd.

         (1)  ĠU L 286, 29.10.2008, p. 33.


title: 2014/616/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/300

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2012
   (2014/616/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 168/2007 tal-Parlament Ewropew u tal-Kunsill tal-15 ta’ Frar 2007 li jwaqqaf l-Aġenzija tal-Unjoni Ewropea għad-Drittijiet Fundamentali (4), u b’mod partikolari l-Artikolu 21 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (5) dwar ir-Regolament Finanzjarju li jgħodd għall-baġit ġenerali tal-Komunitajiet Ewropej,

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0184/2014),

               1.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 245.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 53, 22.2.2007, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill 2013/44/PESK tat- 22 ta’ Jannar 2013 li temenda u testendi d-Deċiżjoni 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja

text:
                  23.1.2013

                  MT

                  Il-Ġurnal Uffiċjali tal-Unjoni Ewropea

                  L 20/57

            DEĊIŻJONI TAL-KUNSILL 2013/44/PESK
      tat-22 ta’ Jannar 2013
      li temenda u testendi d-Deċiżjoni 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b’mod partikolari l-Artikoli 42(4) u 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
      Billi:

                  (1)

                  Fil-15 ta’ Frar 2010, il-Kunsill adotta d-Deċiżjoni tal-Kunsill 2010/96/PESK (1).

                  (2)

                  Fit-28 ta’ Lulju 2011, il-Kunsill adotta d-Deċiżjoni 2011/483/PESK (2) li temenda u testendi d-Deċiżjoni 2010/96/PESK għal perijodu ulterjuri ta’ sena.

                  (3)

                  Fl-14 ta’ Mejju 2012, il-Kunsill issottolinja l-importanza li fl-aħħar mill-aħħar ir-responsabbiltajiet ta’ sigurtà jiġu ttrasferiti lill-awtoritajiet Somali, u għal dak il-għan, li jissaħħaħ l-appoġġ internazzjonali lill-Forzi tas-Sigurtà Nazzjonali tas-Somalja (SNSF). Huwa faħħar il-kontribut ta’ suldati Somali mħarrġa biex iġibu s-sigurtà fis-Somalja u ntrabat li jkompli jappoġġa, permezz tal-missjoni militari tal-UE, l-iżvilupp tal-SNSF inkluż l-istruttura ta’ kmand u kontroll tagħhom, f’kooperazzjoni mal-Missjoni tal-Unjoni Afrikana fis-Somalja (AMISOM), l-Uganda, l-Istati Uniti tal-Amerika u atturi rilevanti oħra.

                  (4)

                  Is-Segretarju Ġenerali tan-Nazzjonijiet Uniti, fir-rapport tiegħu lill-Kunsill tas-Sigurtà bid-data tal-1 ta’ Mejju 2012, irrakkomanda li l-komunità internazzjonali tiġi inkoraġġuta tinvesti b’mod serju fl-irkupru u l-iżvilupp fit-tul tas-Somalja, inkluż permezz tal-appoġġ għat-tisħiħ tas-settur tas-sigurtà.

                  (5)

                  It-tieni Konferenza Internazzjonali dwar is-Somalja, li saret f’Istanbul fil-31 ta’ Mejju u 1- ta’ Ġunju 2012, faħħret lill-Unjoni għall-appoġġ tagħha lill-AMISOM u lill-istituzzjonijiet tas-sigurtà Somali. Il-Konferenza għarfet il-ħtieġa li l-komunità internazzjonali tkompli tappoġġa l-istabbiliment mill-ġdid ta’ apparat ta’ sigurtà li jkun professjonali, inklużiv, dixxiplinat u mgħammar sew, inklużi l-armata nazzjonali, il-pulizija, il-flotta navali, il-gwardja kostali u l-aġenziji ta’ intelligence Somali, u enfasizzat il-ħtieġa li l-forzi Somali kollha jinġiebu taħt kmand unifikat.

                  (6)

                  Il-President tar-Repubblika tas-Somalja adotta politika b’sitt pilastri li għandha l-għan li tippromwovi l-istabbiltà, l-irkupru ekonomiku, il-bini tal-paċi, l-għoti ta’ servizzi, ir-relazzjonijiet internazzjonali u l-unità, fejn ir-riforma tas-settur tas-sigurtà titqies pedament bażiku li jikkostitwixxi stat Somalu vijabbli, u talab lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ) biex jitkompla l-impenn tal-Unjoni b’appoġġ għas-Somalja.

                  (7)

                  Il-Gvern tal-Uganda esprima s-sodisfazzjon tiegħu bis-sħubija mal-Unjoni mibnija madwar il-missjoni militari tal-UE u r-rieda tiegħu li jkompli jikkoopera f’dan il-kuntest.

                  (8)

                  Fis-27 ta’ Novembru 2012, il-Prim Ministru tar-Repubblika tas-Somalja indirizza ittra ta’ stedina lir-RGħ fir-rigward tal-iskjerament tal-missjoni militari tal-UE, u laqa’ l-appoġġ tal-Unjoni għat-taħriġ tal-Forzi Armati Somali.

                  (9)

                  Fl-10 ta’ Diċembru 2012, il-Kunsill approva l-kunċett rivedut ta’ ġestjoni tal-kriżijiet għall-missjoni militari tal-UE.

                  (10)

                  F’konformità mal-Artikolu 5 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża. Id-Danimarka ma tipparteċipax fl-implimentazzjoni ta’ din id-Deċiżjoni u għalhekk ma tikkontribwixxix għall-finanzjament ta’ din il-missjoni.

                  (11)

                  Il-missjoni militari tal-UE għandha tiġi estiża ulterjorment b’mandat adattat,

            ADOTTA DIN ID-DEĊIŻJONI:
      Artikolu 1
      Id-Deċiżjoni 2010/96/PESK hija b’dan emendata kif ġej:

                  (1)

                  L-Artikolu 1 jinbidel b’dan li ġej:
                  “Artikolu 1
                  Missjoni
                  1.   L-Unjoni għandha twettaq missjoni ta’ taħriġ militari, sabiex tikkontribwixxi għall-bini u t-tisħiħ tal-Forzi Armati Nazzjonali Somali ("SNAF") li jirrispondu għall-Gvern Nazzjonali Somalu, konsistenti mal-ħtiġijiet u l-prijoritajiet Somali.
                  2.   Sabiex tikseb l-objettivi stabbiliti fil-paragrafu 1, il-missjoni militari tal-UE għandha tiġi skjerata fis-Somalja u fl-Uganda sabiex tagħti gwida, parir u appoġġ lill-awtoritajiet Somali fir-rigward tal-bini ta’ SNAF, l-implimentazzjoni tal-Pjan Nazzjonali ta’ Sigurtà u Stabbilizzazzjoni għas-Somalja u l-attivitajiet ta’ taħriġ għas-SNAF. Il-missjoni militari tal-UE għandha wkoll tkun lesta tipprovdi appoġġ, skont il-mezzi u l-kapaċitajiet tagħha, lil atturi oħra tal-Unjoni fl-implimentazzjoni tal-mandati rispettivi tagħhom fil-qasam tas-sigurtà u tad-difiża fis-Somalja.
                  3.   L-implimentazzjoni fis-Somalja tal-attivitajiet li ngħata mandat għalihom għandha tiddependi fuq il-kondizzjonijiet ta’ sigurtà fis-Somalja u l-gwida politika mill-Kumitat Politiku u ta’ Sigurtà.”.

                  (2)

                  L-Artikolu 2(1) jinbidel b’dan li ġej:
                  “1.   Il-Brigadier Ġenerali Gerald AHERNE huwa b’dan maħtur Kmandant tal-Missjoni tal-UE b’effett mill-1 ta’ Frar 2013.”.

                  (3)

                  L-Artikolu 3 jinbidel b’dan li ġej:
                  “Artikolu 3
                  Għażla tal-Kwartieri Ġenerali tal-Missjoni
                  1.   Il-Kwartieri Ġenerali tal-Missjoni għandhom inizjalment jibqgħu fl-Uganda bil-ħsieb tat-trasferiment possibbli tagħhom għas-Somalja matul il-mandat skont id-dokumenti ta’ ppjanar. Dawn għandhom iwettqu l-funzjonijiet kemm ta’ Kwartieri Ġenerali Operattivi kif ukoll ta’ Kwartieri Ġenerali tal-Forza.
                  2.   Il-Kwartieri Ġenerali tal-Missjoni għandhom jinkludu uffiċċju ta’ kollegament f’Najrobi u ċellola ta’ appoġġ fi Brussell.”.

                  (4)

                  L-Artikolu 7 jinbidel b’dan li ġej:
                  “Artikolu 7
                  Konsistenza tar-rispons u l-koordinazzjoni tal-Unjoni
                  1.   Ir-RGħ għandu jiżgura l-konsistenza tal-implimentazzjoni ta’ din id-Deċiżjoni mal-azzjoni esterna tal-Unjoni inġenerali, inklużi l-programmi ta’ żvilupp tal-Unjoni.
                  2.   Mingħajr preġudizzju għall-katina ta’ kmand, il-Kmandant tal-Missjoni tal-UE għandu jirċievi gwida politika lokali mir-Rappreżentant Speċjali tal-UE għall-Qarn tal-Afrika u minn delegazzjonijiet rilevanti tal-Unjoni fir-reġjun.
                  3.   Il-missjoni militari tal-UE għandha żżomm u ssaħħaħ il-koordinazzjoni mal-EUNAVFOR Atalanta u l-EUCAP Nestor. Iċ-Ċentru ta’ Operazzjonijiet tal-UE għandu, f’konformità mal-mandat tiegħu stabbilit fid-Deċiżjoni tal-Kunsill 2012/173/PESK tat-23 ta’ Marzu 2012 dwar l-attivazzjoni taċ-Ċentru ta’ Operazzjonijiet tal-UE għall-missjonijiet u l-operazzjoni tal-Politika ta’ Sigurtà u ta’ Difiża Komuni fil-Qarn tal-Afrika (*), jiffaċilita tali koordinazzjoni u skambju ta’ informazzjoni bil-ħsieb li jiżdiedu l-koerenza, l-effiċjenza, u s-sinerġiji bejn il-missjonijiet u l-operazzjoni tal-Politika ta’ Sigurtà u ta’ Difiża Komuni fir-reġjun.
                  4.   Il-missjoni militari tal-UE għandha topera f'kooperazzjoni mill-qrib ma' atturi internazzjonali oħra fir-reġjun, b'mod partikolari n-Nazzjonijiet Uniti l- AMISOM, u l-Istati Uniti tal-Amerika u l-Uganda f'konformità mar-rekwiżiti maqbula tal-Gvern Nazzjonali Somalu.

                     (*)  ĠU L 89, 27.3.2012, p. 66.”."

                  (5)

                  L-Artikolu 10 jinbidel b’dan li ġej:
                  “Artikolu 10
                  Arranġamenti finanzjarji
                  1.   L-ispejjeż komuni tal-missjoni militari tal-UE għandhom jiġu amministrati skont id-Deċiżjoni tal-Kunsill 2011/871/PESK tad-19 ta’ Diċembru 2011 li tistabbilixxi mekkaniżmu sabiex jiġi amministrat il-finanzjament tal-ispejjeż komuni tal-operazzjonijiet tal-Unjoni Ewropea li jkollhom implikazzjonijiet militari jew ta’ difiża (Athena) (**) (“ATHENA”).
                  2.   L-ammont ta’ referenza finanzjarja għall-ispejjeż komuni tal-missjoni militari tal-UE għall-perijodu sad-9 ta’ Awwissu 2011 għandu jkun ta’ EUR 4,8 miljuni. Il-persentaġġ tal-ammont ta’ referenza msemmi fl-Artikolu 25(1) ta’ ATHENA għandu jkun ta’ 60 %.
                  3.   L-ammont ta’ referenza finanzjarja għall-ispejjeż komuni tal-missjoni militari tal-UE għall-perijodu mid-9 ta’ Awwissu 2011 sal-31 ta’ Diċembru 2012 għandu jkun ta’ EUR 4,8 miljuni. Il-persentaġġ ta’ dan l-ammont ta’ referenza msemmi fl-Artikolu 25(1) ta’ ATHENA għandu jkun ta’ 30 %.
                  4.   L-ammont ta’ referenza finanzjarja għall-ispejjeż komuni tal-missjoni militari tal-UE għall-perijodu li jibda mill-1 ta’ Jannar 2013 għandu jkun ta’ EUR 11,6 miljuni. Il-persentaġġ tal-ammont ta’ referenza msemmi fl-Artikolu 25(1) ta’ ATHENA għandu jkun ta’ 20 %, u l-persentaġġ għall-impenn imsemmi fl-Artikolu 32(3) ta’ ATHENA għandu jkun ta’ 30 %.

                     (**)  ĠU L 343, 23.12.2011, p. 35.”."

                  (6)

                  L-Artikolu 11 jinbidel b’dan li ġej:
                  “Artikolu 11
                  Rilaxx ta’ informazzjoni
                  1.   Ir-RGħ għandu jkun awtorizzat li jirrilaxxa lil Stati terzi assoċjati ma’ din id-Deċiżjoni, kif adatt u f’konformità mal-ħtiġijiet tal-Missjoni, informazzjoni klassifikata tal-UE ġġenerata għall-finijiet tal-Missjoni, f’konformità mad-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (***):

                              (a)

                              sal-livell previst mill-Ftehimiet applikabbli dwar is-Sigurtà tal-Informazzjoni konklużi bejn l-Unjoni u l-Istat terz ikkonċernat;

                              (b)

                              jew sal-livell ‧CONFIDENTIEL UE/EU CONFIDENTIAL‧ f’każijiet oħra.

                        2.   Ir-RGħ għandu jkun awtorizzat li jirrilaxxa lin-Nazzjonijiet Uniti (NU) u lill-Unjoni Afrikana (UA) f’konformità mal-ħtiġijiet operattivi tal-Missjoni, informazzjoni klassifikata tal-UE sal-livell “RESTREINT UE/ EU RESTRICTED” li jiġu ġġenerati għall-finijiet tal-Missjoni, f’konformità mad-Deċiżjoni 2011/292/UE. L-arranġamenti bejn ir-RGħ u l-awtoritajiet kompetenti tan-NU u l-UA għandhom jitfasslu għal dan il-għan.
                  3.   Fil-każ ta’ ħtieġa operattiva speċifika u immedjata, ir-RGħ għandu jkun awtorizzat ukoll li jirrilaxxa lill-Istat ospitanti kwalunkwe informazzjoni klassifikata tal-UE sal-livell “RESTREINT UE /EU RESTRICTED” li tiġi ġġenerata għall-finijiet tal-Missjoni, f’konformità mad-Deċiżjoni 2011/292/UE. Għandhom jitfasslu arranġamenti għal dak l-għan bejn ir-RGħ u l-awtoritajiet kompetenti tal-Istat ospitanti.
                  4.   Ir-RGħ għandu jkun awtorizzat li jirrilaxxa lill-Istati terzi assoċjati ma' din id-Deċiżjoni kwalunkwe dokument mhux klassifikat tal-UE relatat mad-deliberazzjonijiet tal-Kunsill dwar il-Missjoni u li jkun kopert mill-obbligu ta' segretezza professjonali f'konformità mal-Artikolu 6(1) tar-Regoli ta' Proċedura tal-Kunsill (****).
                  5.   Ir-RGħ jista’ jiddelega tali awtorizzazzjonijiet, kif ukoll l-abbiltà li jikkonkludi l-arranġamenti msemmija hawn fuq lil persunal tas-Servizz Ewropew għall-Azzjoni Esterna u/jew lill-Kmandant tal-Missjoni tal-UE.

                     (***)  ĠU L 141, 27.5.2011, p. 17."

                     (****)  Deċiżjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta' Proċedura tiegħu (ĠU L 325, 11.12.2009, p. 35).”."

                  (7)

                  Fl-Artikolu 12, il-paragrafu 2 jinbidel b’dan li ġej:
                  “2.   Il-mandat tal-missjoni militari tal-UE għandu jintemm fil-31 ta’ Marzu 2015.”.

            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      Hija għandha tapplika mill-1 ta’ Jannar 2013.

         Magħmul fi Brussell, it-22 ta’ Jannar 2013.

               Għall-Kunsill

               Il-President

            M. NOONAN

         (1)  ĠU L 44, 19.2.2010, p. 16.

         (2)  ĠU L 198, 30.7.2011, p. 37.